गोजोन्थाव खौरां, मैया सा 4 बारग एनदिएफबि नि मवाथिफोरा उदां जाबाय, अनसाय बर, ईन्द्र बर, बैसागि बसुमतारि आरो लक्रा बसुमतारि आरो सासे राजु सरकार आ सम्बारखालि गनो हागौ होनना बुङो।
 अनसाय बर बिथाङा राजखान्थियारि नारसिनथाय होयोब्ला गासैबो थाबैनो गगोन होनना बुंदों।  अनसाय बर बिथाङा 11 बोसोर जोबथेसालि याव थानांगौ जादोंमोन।  बिथांखौ मैया गामि नि रायजोफोरा बरायो।
 ईन्द्र बर बिथाङा बो राजखान्थियारि यै नो गासैखौबो उदां खालामनो हागोन बुङो।  बिथाङा बेखौ पलिटिकेलि केस होनना बो बुङो, बेखायनो पलिटिकेलि नाजायोब्ला नो उदां जागोन होनना बुङो।  बिटिआर सुक्ति नि थाखाय नो एनदिएफबि नि केसफोरा गोरलै जादों होनना बो बुङो।  जोबथेसालि याव मा मावोमोन होनना सोंनायाव बिथाङा ईलेक्ट्रिक नि खामानि मावोमोन, जेल आव मावनो होनाय खामानि मावोमोन, मेथाय खननाय नि फरायसालियाव बो एदमिशन लादोंमोन होनना बुङो। 